Muravlenko

Muravlenko (, tot. i ) om Venäman lidn da lidnümbrik Jamalan Nenciden avtonomižen ümbrikon suves. Se om ümbärtud Puran rajonan territorijal.

 Istorii 
Sauvoškatihe eländpunktad generaližen planan mödhe vl 1982 keskuseks otmaha kävutamižhe kivivoin Muravlenkon löudmižsijiden gruppad Päivlaskmaižes Sibiriš, sidä kesken järed Sutorminan, oli avaitud vn 1975 elokus. Registriruihe žilod vl 1984 1600 eläjanke, nimitihe Muravlenkovskii nevondkundaližen Viktor Muravlenko-ohjandajan kanzannimen mödhe, hän radoi kivivoin sarakon kaikiš suremban «Glavtümen'neftegaz»-edheotandan pämehen vll 1965−1977 surmhasai. Žilo sai lidnan statusad vl 1990 nügüdläiženke nimenke.

Muravlenko šingotase kivivoin samižel («Gazprom neft'»), Muravlenkon kivivoin gazan ümbriradmižen tegimel («SiburTümen'Gaz»), torviden da niiden armaturan «Stroineftegazmaš»-tegimel, leibänedheotandal.

 Geografijan andmused 
Lidn sijadase ümbärdajan rajonan suvipäivlaskmas, Päkupur-jogen basseinas (Puran hura joginišk), 120 m ü.m.t. keskmäižel korktusel.

Matkad Salehardhasai om 479 km lodeheze orhal vai 1020 km avtotedme. Lähembaine lidn om Nojabr'sk kahesakümnes kilometras suvipäivnouzmha orhal vai 125 km avtol. Lähembaine raudtestancii sijadase Hanimei-žilos 71 km päivnouzmha avtotedme.

 Tobmuz 
Muravlenko om lidnümbrikon üks'jäižeks eländpunktaks. Lidnümbrikon pind om 92 nellikkilometrad.

Municipaližen ühtnikan pämez' om sen Administracijan pämez'. Edeline lidnan Administracijan pämez' om Aleksandr Podoroga (semendku 2012 — sügüz'ku 2020). Lidnümbrikon Duman ezimez' om Aleksandr Šapovalov vn 2018 kül'mkuspäi. Edeližed lidnan Duman ezimehed oma Svetlana Kamenskaja (kül'mku 2015 — reduku 2018), Valerii Minnibaev (radoi vn 2015 sügüz'kuhusai).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 33 391 ristitud, vn 2021 — 29 233 ristitud. Kaik 32 540 eläjad oli lidnas vl 2017. Kaikiš suremb lidnan ristitišt oli 37 256 eläjad vl 2009.

Rahvahad (enamba 1 % vl 2010, ozutadud rahvahudenke): venälaižed — 58,1 %, ukrainalaižed — 12,1 %, totarlaižed — 9,7 %, azerbaidžanlaižed — 4,1 %, baškiralaižed — 3,8 %, vaugedvenälaižed — 2,1 %, čuvašalaižed — 1,0 %, toižed rahvahad — 9,1 %.

Ortodoksižen hristanuskondan Spasan Toižetamižen jumalanpert'Muravlenkon pühäpertid sobory.ru-saital.  om saudud vll 1996−2001. Islaman mečet' om sätud vspäi 2006.

 Openduz 
Lapsiden opendusen aluzkundad oma kahesa nimitadud päivkodid, Evrika-progimnazii, nell' keskškolad (nomer 1, 2, 4, 5), äiprofil'ne licei, lapsiden sädamižen keskuz, ližaopendusen Proton-keskuz, čomamahtoiden škol, Muravlenkon sportškol.

Muravlenkon äiprofil'ne kolledžMuravlenkon äiprofil'žen kolledžan sait (mmk.yanao.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Municipaližen «Muravlenko-lidn»-ühtnikan Administracijan sait (muravlenko.yanao.ru). 
 Muravlenko-lidnan Duman sait (dumamur.yanao.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Jamalan Nenciden avtonomižen ümbrikon lidnad
Kategorii:Jamalan Nenciden avtonomižen ümbrikon lidnümbrikod